# МОТИВИ

# КЪМ ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА №11 ЗА ОПРЕДЕЛЯНЕ И АДМИНИСТРИРАНЕ НА МЕСТНИТЕ ТАКСИ И ЦЕНИ НА УСЛУГИТЕ НА ТЕРИТОРИЯТА НА ОБЩИНА ДУЛОВО

Наредба № 11 за определяне и администриране на местните такси и цени на услуги се издава по законовата делегация на чл. 9 от ЗМДТ за определяне и администриране на местните такси и цени на услуги и има характер на нормативен административен акт.

Във връзка с изменение и допълнение на Закона за местните данъци и такси, oбнародван в ДВ, бр. 97 от 2016 г., в сила от 01.01.2017 г.) и във връзка с правомощията си, Общински съвет-Дулово следва да приеме Решение за изменение и допълнение на Наредба № 11 за определяне и администриране на местните такси и цени на услуги на територията на Община Дулово.

**1.Причини,** които налагат приемането на Наредба за изменение и допълнение на Наредба № 11 е изменение и допълнение на Закона за местните данъци и такси, oбнародван в ДВ, бр. 97 от 2016 г, в сила от 01.01.2017 г.

***„Чл. 115а.*** *(Нов - ДВ, бр. 97 от 2016 г., в сила от 01.01.2017 г.) (1) Размерът на таксата за всяка административна услуга трябва да съответства на разходите на общината за предоставяне на съответната услуга, включително необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и разходвано работно време.*

*(2) Административните разходи по ал. 1 не могат да надвишават 20 на сто от размера на таксата.”*

В чл.38 от Наредба № 11 за определяне и администриране на местните такси и цени на услуги на територията на Община Дулово са определени такси, които не са в съответствие с разходите, които общината прави за предоставяне на услуги при разпореждане с недвижими имоти общинска собственост - за продажба, замяна или делба на общински имоти и за учредяване на вещни права върху общински имоти.

Съгласно § 1, т.15 от Допълнителните разпоредби на ЗМДТ пълните разходи включват: за работни заплати и осигуровки на персонала, материални, режийни, консултантски, за управление и контрол, по събиране на таксите и други, имащи отношение към формирането на размера на таксите, определени конкретно от общинския съвет.

Общинската наредба трябва да отговаря на всички законови изисквания. За целта е разработен проект на Наредба за изменение и допълнение на Наредба № 11, с която се изменят, допълват или отменят текстове.

**2. Цели които се поставят.**

С цел правилното прилагане на законите, подзаконовите нормативни актове следва да кореспондират с тях по правилен и неподлежащ на различно тълкуване начин. С приемането на Наредба за изменение и допълнение на Наредба № 11 за определяне и администриране на местните такси и цени на услуги на територията на Община Дулово, предлаганите услуги ще  се развиват съобразно изискванията на нормативните актове.

**3. Финансови средства** необходими за прилагане на наредбата.

Не се изискват допълнителни финансови средства за прилагането на изменението и допълнението на наредбата.

4. **Очаквани резултати** от прилагането й:

С актуализиране на Наредба № 11 за определяне и администриране на местните такси и цени на услуги на територията на Община Дулово и привеждането й в съответствие с Закона за местните данъци и такси следва да се спазват принципите заложени в чл.8, ал.1 от ЗМДТ, а именно:

- Възстановяване на пълните разходи на общината по предоставяне на услугата;

- Създаване на условия за разширяване на предлаганите услуги и повишаване на тяхното качество;

- Постигане на по-голяма справедливост при определяне и заплащане на местните такси.

**4.Анализ на съответствието с правото на Европейския съюз.**

Предлаганите промени в Наредба № 11 за определяне размера на местните такси и цени на услуги на територията на Община Дулово са в съответствие с нормативните актове от по-висока степен, както и с тези на европейското законодателство.

**Приложение:** 1. Проект на Наредба № 11 за определяне размера на местните такси и цени на услуги.

Вносител,

Д-р Юксел Ахмед

*Кмет на Община Дулово*